తిరుపతిలో బీభత్సం సృష్టించిన భారీ వర్షం - Andhrajyothy
Published: Fri, 12 Nov 2021 14:31:53 IST
తిరుపతిలో బీభత్సం సృష్టించిన భారీ వర్షం
తిరుపతి: నగరంలో భారీ వర్షం బీభత్సం సృష్టించింది. కుండపోతతోపాటు బలంగా వీచిన ఈదురుగాలుల ధాటికి జనజీవనం స్తంభించింది. పలు ప్రాంతాల్లో చెట్లు నేలకొరిగాయి. ఇస్కాన్ రోడ్డులోని ఫారెస్టు కార్యాలయం, రుయా, ప్రసూతి, చిన్నపిల్లల ఆస్పత్రి ఆవరణల్లో చెట్ల కొమ్మలు విరిగిపడడంతో కార్లు, ద్విచక్రవాహనాలు దెబ్బతిన్నాయి. మధురానగర్, లక్ష్మీపురం, పద్మావతి పురం, కట్టకింద ఊరు ప్రాంతాల్లో మురికినీటితో కలిసిన వర్షపునీరు ఇళ్లల్లోకి చేరడంతో స్థానికులు ఇబ్బందులుపడుతున్నారు.
రుయా ఆస్పత్రిలోని ప్రధాన భవనంపై నుంచి నీరు లోపలికి చేరడంతో కొన్నివార్డులు, కార్యాలయ గదులు వర్షపునీటితో నిండిపోయాయి. దీంతో రోగులను వేరే వార్డులకు తరలించారు. తిరుచానూరులోని షికారి కాలనీ వాసులను అధికారులు పునరావాస కేంద్రలకు తరలించారు. చెర్లోపల్లి అండర్ బ్రిడ్జిలో రెండు ఆర్టీసీ బస్సులు నీటిలో చిక్కుకున్నాయి. స్థానిక పోలీసుల సహయాంతో ప్రయాణీకులు బయటకు రాగలిగారు. ఎమ్మెల్యే కరుణాకర్ రెడ్డి, మేయర్ శిరీష, కమిషనర్ గిరీష పర్యటించి పరిస్థితిని పరిశీలించారు. ప్రజలు అప్రమత్తంగా ఉండాలని సూచించారు.
tirupatilo beebhatsam srushtinchina bhari varsham - Andhrajyothy
Published: Fri, 12 Nov 2021 14:31:53 IST
tirupatilo beebhatsam srushtinchina bhari varsham
tirupati: nagaramlo bhari varsham beebhatsam srushtinchindi. kundapotatopatu balangaa veechina eedurugaalula dhaatiki janajeevanam stambhinchindi. palu praantaallo chetlu neelakorigaayi. iscan rodduloni faarestu kaaryaalayam, rua, prasuuti, chinnapillala aaspatri aavaranallo chetla kommalu virigipadadamtho kaarlu, dwichakravaahanaalu debbatinnayi. madhuranagar, lakshmipuram, padmavati puram, kattakinda ooru praantaallo murikineetitoe kalisina varshapuneeru illalloki cheradamtho sthaanikulu ibbandulupadutunnara.
rua aaspatriloni pradhaana bhavanampai nunchi neeru lopaliki cheradamtho konnivaardulu, kaaryaalaya gadulu varshapuneetitoe nindipoyaayi. deentho rogulanu vere vaardulaku taralinchaaru. tiruchaanuurulooni shikari kaalanee vaasulanu adhikaarulu punaravasa kendralaku taralinchaaru. cherlopalli ander bridgelo rendu articy bassulu neetilo chikkukunnayi. sthaanika polisula sahayaamto prayaaneekulu bayataku raagaligaaru. emmelye karunakar reddi, meyar shireesha, commisioner gireesha paryatinchi paristhitini pariseelinchaaru. prajalu apramattamgaa undaalani suuchimchaaru.